Legal Document

Category: 21

Text:
4. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. 1437 της 26/26 Φεβρ. 1959 Περί εγκρίσεως Κανονισμού λειτουργίας Δελτίου Προγνωστικών επί ποδοσφαιρικών αγώνων. Έχοντες υπ’ όψιν τας διατάξεις της παρ. 1 του άρθρ. 6 Ν.Δ. 3865/58 «περί τροποποιήσεως και συμπληρώσεως των περί Εξωσχολικού Αθλητισμού Νόμων» και του άρθρ. 9 Νόμ. 3925/1959 «περί Υπουργείων και των Οργανισμών των Δημοσίων Πολιτικών Υπηρεσιών» ως και την υπ’ αριθ. 30991/16.1.1959 απόφασιν του κ. Προέδρου της Κυβερνήσεως αποφασίζομεν: Εγκρίνομεν τον υπό του Γενικού Γραμματέως Αθλητισμού συνταχθέντα κανονισμόν λειτουργίας του δελτίου προγνωστικών επί των ποδοσφαιρικών αγώνων, ως κατωτέρω ούτος καταχωρίζεται. Η παρούσα δημοσιευθήτω δια της Εφημερίδος της Κυβερνήσεως. ΚΑΝΟΝΙΣΜΟΣ Λειτουργίας του δελτίου προγνωστικών  επί των ποδοσφαιρικών αγώνων (ΠΡΟ-ΠΟ) Άρθρ.1.-1.Ο Οργανισμός Προγνωστικών Αγώνων Ποδοσφαίρου (Ο.Π.Α.Π.) διενεργεί κατά τους όρους του από 20.12.1958 Β.Δ/τος «περί της λειτουργίας δελτίου προγνωστικών˙ επί των ποδοσφαιρικών αγώνων» τους υπό περιοδικήν λειτουργίαν διαγωνισμούς προγνωστικών επί των ποδοσφαιρικών αγώνων. 2.Έκαστος διαγωνισμός ενεργείται δια δελτίου προγνωστικών αποκαλουμένου εφεξής «ΠΡΟ-ΠΟ», αφορά δε την επακριβή πρόγνωσιν του αποτελέσματος μιας σειράς ποδοσφαιρικών συναντήσεων, το αριθμόν των οποίων ορίζει εκάστοτε ο Ο.Π.Α.Π. υπό τον περιορισμόν ότι ούτος δεν δύναται να είναι μικρότερος των 9 και μεγαλύτερος των 15 των οποίων δέον να προβλεφθή το αποτέλεσμα κατά τας ορισθείσας επισήμως ημερομηνίας διεξαγωγής αυτών και περιλαμβανομένας εις το ΠΡΟ-ΠΟ. Άρθρ.2.-«1.Το δικαίωμα συμμετοχής εις τον διαγωνισμόν ΠΡΟ-ΠΟ ορίζεται εις δραχ. 2,25 κατά στήλην, με υποχρεωτικήν συμπλήρωσιν δύο τουλάχιστον στηλών.   381 Προγνωστικά Ποδοσφαίρου 32.Η.θ.3-4 Εις το ποσόν τούτο προστίθενται υποχρεωτικώς και δραχ. 0,25 κατά στήλην, αίτινες αποτελούν αποζημίωσιν καταβαλλομένην υπό του συμμετέχοντος εις τον Πράκτορα. Η συμμετοχή είναι ελευθέρα εις πάντας. Αύτη δέον να γίνεται, κατ’ επιλογήν και υπό την αποκλειστικήν ευθύνην των συμμετεχόντων εις τα καταστήματα των ανεγνωρισμένων υπό του Ο.Π.Α.Π. Πρακτόρων, οίτινες ενεργούν δια λογαριασμόν των συμμετεχόντων υποχρεούμενοι να τηρούν και να επιβάλλουν εις τους συμμετέχοντας άπαντας τους κανόνας, οίτινες, διέπουν το ΠΡΟΠΟ. 2.Η συμμετοχή εις τον διαγωνισμόν πιστοποιείται δια της καταθέσεως του ΠΡΟ-ΠΟ εις τον Πράκτορα και επικολλήσεως επ’ αυτού υπό τούτου της ειδικής ταινίας. 3.Η ειδική ταινία δηλωτική και της συμμετοχής εις τον διαγωνισμόν και της καταβολής του αντιτίμου επικολλάται υπό του πράκτορος υποχρεωτικώς εν τω πρακτορείω αυτού. Απαγορεύεται η εις οιονδήποτε άλλον τόπον, πλην του πρακτορείου, μεταφορά και χρησιμοποίησις των ταινιών. 4.Η συμμετοχή εις τον διαγωνισμόν ΠΡΟ-ΠΟ προϋποθέτει πλήρη γνώσιν των διατάξεων του Ν.Δ. 3865/1958 «περί λειτουργίας δελτίου προγνωστικών επί των ποδοσφαιρικών αγώνων», του από 20.12.58 Β.Δτ/ος «περί λειτουργίας δελτίου προγνωστικών επί των ποδοσφαιρικών αγώνων», ως τούτο ετροποποιήθη και του παρόντος Κανονισμού ως και ανεπιφύλακτον αποδοχήν των όρων και διατάξεων τούτων. 5.Έκαστον ΠΡΟ-ΠΟ συμπληρούται δια τόσων στηλών προγνωστικών όσων αντιστοιχούν εις το καταβληθέν δικαίωμα συμμετοχής βάσει των ειδικών ταινιών». Το άρθρ. 2 τροποποιηθέν δια της υπ’ αριθ. 13753 της 23/26 Δεκ. 1963 απόφ. Υπ. Προεδρίας Κυβερνήσεως (ΦΕΚ Β΄ 583) αντικατεστάθη ως άνω δια της παρ. 2 της υπ’ αριθ. 999 της 8/14 Φερβ. 1966 ομοίας (ΦΕΚ Β΄ 86). Άρθρ.3.-1.Αι συναντήσεις των αγωνιζομένων ομάδων (ανά δύο) αναγράφονται εις το απόκομμα του «ΠΡΟ-ΠΟ». Εις τας αντιστοίχους ηριθμημένας γραμμάς του στελέχους και της μήτρας, αντί των ομάδων αναγράφεται ο αύξων αριθμός εκάστης συναντήσεως δύο ομάδων εις τρόπον ώστε έκαστος αριθμός να υποδηλοί αντιστοίχως τας εν τω αποκόμματι αναγραφομένας συναντήσεις. 2.Το «ΠΡΟ-ΠΟ» συμπληρούται επιμελεία και ευθύνη του διαγωνιζομένου δια της αναγραφής και εις τα τρία αυτού μέρη των προβλέψεών του επί των αποτελεσμάτων των αγώνων. Αι επί των στηλών του αποκόμματος προβλέψεις, δι’ εκάστην συνάντησιν ομάδων δυνατόν είναι να είναι όμοιαι, δυνατόν επίσης να είναι διάφοροι. Επιβάλλεται όμως όπως η αναγραφείσα πρόβλεψις επί μιας εκάστης των στηλών του αποκόμματος αντιγραφή με πλήρη ακρίβειαν εις τας αντιστοίχους στήλας του τε στελέχους και της μήτρας. (Αντί για τις σελ.664,29(γ)664,32(β)Σελ.664,29(δ) Τεύχος ΣΤ121 –Σελ. 123 382 383 32.Η.θ.4 Προγνωστικά Ποδοσφαίρου 3.Εν περιπτώσει ασυμφωνίας των προβλέψεων μεταξύ αποκόμματος, στελέχους και μήτρας, ως ορθή και ισχυρά θεωρείται μόνον η επί της μήτρας αναγραφείσα πρόβλεψις. 4.Αι προβλέψεις αναγράφονται καθαραί και ευανάγνωστοι δια μελάνης και των κατωτέρω αναφερομένων τριών συνθηματικών σημείων άνευ διορθώσεων, παραλλαγών ή αντιφάσεων. Η πρόβλεψις η υποδηλούσα νίκην της πρώτης ομάδος και συνεπώς ήτταν της δευτέρας, αναγράφεται δια της χρησιμοποιήσεως του αριθμού 1, η υποδηλούσα νίκην της δευτέρας ομάδος και συνεπώς ήτταν της πρώτης, δια του αριθμού 2, και η υποδηλούσα ισοπαλίαν των δύο ομάδων δια του γράμματος Χ. Τα σημεία ταύτα τίθενται έναντι εκάστης συναντήσεως δύο ομάδων. 5.Εις έκαστον τμήμα του ΠΡΟ-ΠΟ αναγράφεται η ημερομηνία διεξαγωγής των αγώνων τους οποίους αφορά ο κατά την αυτήν ημέραν διενεργούμενος διαγωνισμός, εις το άρκρον αριστερόν του αποκόμματος ο αύξων αριθμός του εβδομαδιαίου δελτίου του ΠΡΟ-ΠΟ εις δε το όπισθεν μέρος αυτού αναγράφονται τα στοιχεία του διαγωνιζομένου. Άρθρ.4.-1.Η επί του ΠΡΟ-ΠΟ επικολλουμένη ειδική ταινία, φέρει την επωνυμίαν και το σήμα του Οργανισμού, συντίθεται δε από τρία μέρη αναγράφοντα αντιστοίχως τα ονόματα των τριών μερών του «ΠΡΟ-ΠΟ» ήτοι το «απόκομμα», το «στέλεχος» και την «μήτραν» και επί πλέον τον αύξοντα αριθμόν και την ειδικήν σειράν αυτού ως και την αξίαν αυτής. (2.Ο χωματισμός της ταινίας είναι της απολύτου εκλογής του Ο.Π.Α.Π. και ποικίλλει αναλόγως της αξίας αυτής. Εάν δι’ οιανδήποτε αιτίαν επικολληθή επι του ΠΡΟ-ΠΟ ταινία αξίας μικροτέρας εκείνης του αριθμού των συμπληρωθεισών στηλών αυτού, τότε το ΠΡΟ-ΠΟ θα μετάσχη του διαγωνισμού αποκλειστικώς και μόνον δια τόσων στηλών όσων αντιστοιχούν εις την αξίαν της επικολληθείσης ταινίας, αρχής γιγνομένης από της πρώτης στήλης). Η παρ. 2 κατηργήθη δια της παρ. 3 της υπ’ αριθ. 999 της 8/14 Φεβρ. 1966 αποφ. Υπ. Προεδρίας Κυβερνήσεως (ΦΕΚ Β΄ 86). 3.«Επιτρέπεται επίσης η συμμετοχή εις τον διαγωνισμόν δι’ ειδικού δελτίου ΠΡΟ-ΠΟ συστήματος, νοουμένου δια της λέξεως «σύστημα» της συντετμημένης αναγραφής σειράς στηλών συνδεομένων βάσει του συνδυασμού δύο ή τριών προγνώσεων (διπλαί ή τριπλαί παραλλαγαί) δια μίαν ή περισσοτέρας συναντήσεις του οικείου διαγωνισμού, παραμενόντων αμεταβλήτων αντιθέτως, εις εκάστην στήλην της πλήρους αναπτύξεως των προβλέψεων των άλλων συναντήσεων. Ο Ο.Π.Α.Π. έχει το δικαίωμα του καθορισμού του ανωτάτου και κατωτάτου ορίου συνδυασμών   δι’ έκαστον δελτίον συστήματος. Η συμμετοχή εις τον διαγωνισμόν δια δελτίων συστήματος διενεργείται δια καταλλήλων δελτίων συγκειμένων εκ τριών τμημάτων (απόκομμα-στέλεχος -μήτρα) εις έκαστον των οποίων αναγράφονται κατ’ αύξουσαν σειράν οι αριθμοί 1 έως 13 αντιστοιχούντες προς τους τακτικούς αγώνας του κοινού δελτίου ΠΡΟ-ΠΟ της συγκεκριμένης εβδομάδος και 1 έως 2 αντιστοιχούντες προς τους αναπληρωματικούς αγώνας της αυτής εβδομάδος. Ο συμμετέχων δέον να συμπληρώση επί του δελτίου συστήματος τους οικείους επ’ αυτού χώρους, αναγράφων τον αριθμόν της συγκεκριμένης εβδομάδος (διαγωνισμού) και την ημερομηνίαν τελέσεως των αγώνων δια τον πλήρη συσχετισμόν του δελτίου συστήματος προς τους αγώνας της εβδομάδος δι’ ην χρησιμοποιείται τούτο. Ωσαύτως ο συμμετέχων δέον να αναγράψη τα επιθυμητά σύμβολα εις τα αντίστοιχα δι’ έκαστον αγώνα τετραγωνίδια καθορίζων δι’ έκαστον τούτων ή ένα των σταθερών προγνωστικών 1 ή Χ ή 2 ή μίαν των τριών διπλών παραλλαγών 1Χ ή 12 ή Χ2 ή την τριπλήν παραλλαγήν 1 Χ 2. Αι εκλεγείσαι παραλλαγαί δέον να αντιστοιχώσι προς ένα των επιτρεπομένων συνδασμών, των αναγραφομένων εις ειδικόν πίνακα επί του δελτίου συστήματος, αλλ’ ο συμμετέχων δικαιούται ν’ ανατρέψη την τάξιν της εγγραφής των συμβόλων προγνώσεως οιασδήποτε παραλλαγής. Έκαστον δελτίον συστήματος συμμετέχει του διαγωνισμού δια τόσων στηλών όσαι προκύπτουν εκ του συνδυαστικού μαθηματικού υπολογισμού απασών των παραλλαγών, διπλών και τριπλών, των αναγραφομένων επί της μήτρας του οικείου δελτίου, υπό την απαραίτητον προϋπόθεσιν πάντοτε, ότι ο αριθμός των στηλών αντιστοιχεί προς την αξίαν των επί του δελτίου επικεκολλημένων ταινιών ή είναι κατώτερος ταύτης. Εν εναντία περιπτώσει το δελτίον συμμετέχει εις τον διαγωνισμόν δια τόσων στηλών, όσαι αντιστοιχούν προς την αξίαν των επικεκολλημένων επ’ αυτού ταινιών, ακυρουμένων των πλεοναζουσών στηλών, αίτινες προσδιορίζονται ως ακολούθως: Το σύστημα αναπτύσσεται μαθηματικώς εξ αριστερών προς τα δεξιά και εκ των άνω προς τα κάτω, συμφώνως προς την τάξιν εγγραφής των καθ’ έκαστα προγνωστικών συμβόλων οιασδήποτε παραλλαγής. Οιανδήποτε εκ των συμβόλων της πρώτης παραλλαγής, αρχής γενομένης εκ των άνω, αναγράφεται εις την τάξιν μίαν μόνο φοράν. Τα καθ’ έκαστα σύμβολα της δευτέρας παραλλαγής αντιθέτως αναγράφονται εν συνεχεία κατά την τάξιν δύο φοράς ή τρεις, αναλόγως εάν η πρώτη παραλλαγή είναι διπλή ή τριπλή. Τα καθ’ έκαστα προγνωστικά της τρίτης παραλλαγής αναγράφονται επίσης εν συνεχεία κατά την τάξιν τόσας φοράς, όσα  αντιστοιχούν  εις  τας  στήλας  τας  κτηθείσας (Αντί της σελ.664,33)Σελ.664,33(α) 279-139 384 Προγνωστικά Ποδοσφαίρου 32.Η.θ.4 δια της αμέσως προγενεστέρας παραλλαγής και ούτω καθεξής. Αι ομάδες των συμβόλων οιασδήποτε παραλλαγής αι ούτω κτηθείσαι επαναλαμβάνονται κατόπιν κατά την τάξιν τόσας φοράς έως ότου συμπληρωθή η τελευταία στήλη η προκύπτουσα εκ της τελευταίας παραλλαγής του αναπτυχθέντος συστήματος. Όπου δέον ν’ ακυρωθώσιν υπερβάλλουσαι στήλαι, θεωρούνται τοιαύται αι τελευταίαι στήλαι του συστήματος ως ανωτέρω ανεπτύχθη. Εις την ανάπτυξιν του συστήματος κατά τ’ ανωτέρω, τα σύμβολα των σταθερών προγνωστικών επαναλαμβάνονται δι’ όλας τας στήλας του συστήματος. Εάν ο διαγωνιζόμενος, αντί να υποδείξη διάφορα σύμβολα παραλλαγών, επαναλαμβάνη εντός των τετραγωνιδίων δελτίου συστήματος δις ή τρις το αυτό σύμβολον, τα ούτω επαναλαμβανόμενα σύμβολα θεωρούνται ως προγνωστικά σταθερά και το σύστημα νοείται πολλαπλασιαζόμενον τόσας φοράς, όσας εγένετο η επανάληψις, πάντοτε υπό την προϋπόθεσιν ότι ο αριθμός των ούτω προκυπτουσών στηλών αντιστοιχεί προς τον αριθμόν των στηλών αίτινες καλύπτονται υπό των επί του δελτίου επικολληθεισών ταινιών. (Εις περιπτώσεις ακυρώσεως υπερβαλλουσών στηλών συνεπεία ελλειπούς επισημάνσεως δελτίου συστήματος, τα επαναλαμβανόμενα ως ανωτέρω σταθερά σύμβολα ακυρούνται πρώτα και δη, καθ’ ολοκληρίαν ουδόλως επηρεάζοντα την ανάπτυξιν του συστήματος εις ην λαμβάνονται υπ’ όψιν αι πραγματικαί παραλλαγαί (διπλαί η τριπλαί)».). Η παρ. 3 αντικατεστάθη ως άνω δια του άρθρ. 2 της υπ’ αριθ. 13753 της 23/26 Δεκ. 1963 απόφ. Υπ. Προεδρίας Κυβερνήσεως (ΦΕΚ Β΄ 583). Το εντός ( ) τελευταίον εδάφιον κατηργήθη δια της παρ. 3 της υπ’ αριθ. 999 της 8/14 Φεβρ.1966 αποφ. Υπ. Προεδρίας Κυβερνήσεως (ΦΕΚ Β΄ 86). Σελ.664,34(α) 279-140 Άρθρ.5.-1.Ημερομηνία υποχρεωτικής παραδόσεως υπό των πρακτόρων εις τον Ο.Π.Α.Π. των στελεχών και των μητρών του ΠΡΟ-ΠΟ (ηνωμένων), ορίζεται δια μεν τους διαμένοντας εν τη έδρα της Ζώνης ή εις μικράν από ταύτης απόστασιν, κατά την κρίσιν του Ο.Π.Α.Π. η πρωΐα εκάστης Κυριακής διεξαγωγής του διαγωνισμού, δια δε τους μακράν από αυτής ετέρα ημέρα και ώρα καθοριζομένη υπ’ αυτού. 2.Μετά την κατά την προηγουμένην παράγραφον παράδοσιν υπό των πρακτόρων εις τον Ο.Π.Α.Π. ηνωμένων των στελεχών και των μητρών, ο τελευταίος ούτος προβαίνει εις την καταμέτρησιν και έλεγχον αυτών. Εν συνεχεία αποχωρίζει τας μήτρας εκ των στελεχών, παραδίδει ταύτας προς φύλαξιν εις την αρμοδίαν Επιτροπήν, κρατεί δε τα στελέχη δια την εξαγωγήν των αποτελεσμάτων ευθύς αμέσως άμα τη διεξαγωγή των αγώνων. 3.«Η παραλαμβάνουσα τας μήτρας Επιτροπή φυλάσσει ταύτας εν τω χρηματοκιβωτίω, ενεργεί την σφράγισιν αυτών, κρατεί τας κλείδας και συντάσσει πρακτικόν, εν ω περιλαμβάνεται ο αριθμός των διαφυλαχθεισών μητρών, ως και τα στοιχεία των ελλειπουσών ή εν γένει μη διαφυλαχθεισών μητρών. Περί του τελευταίου τούτου δημοσιεύεται σχετική ανακοίνωσις αυτής». Η παρ. 3 αντικατεστάθη ως άνω δια του άρθρ. 2 της υπ’ αριθ. 13753 της 23/26 Δεκ. 1963 αποφ. Υπ. Προεδρίας Κυβερνήσεως (ΦΕΚ Β΄ 583). 385 32.Η.θ.4 Προγνωστικά Ποδοσφαίρου Άρθρ.6.-1.Εκάστη Ζώνη οφείλει να αναφέρη εις την Κεντρικήν Διοίκησιν του Ο.Π.Α.Π. το εις την περιφέρειάν της συγκεντρωθέν συνολικόν ποσόν εκ της διαθέσεως του ΠΡΟ-ΠΟ κεχωρισμένως των ταινιών αξίας των δραχ. 5 και πολλαπλής τοιαύτης. 2.Βάσει των κατά την προηγουμένην παράγραφον παρεχομένων εις τον Ο.Π.Α.Π. στοιχείων, ούτος οφείλει εντός του απογεύματος εκάστης Κυριακής διενεργείας του διαγωνισμού να συντάξη και δημοσιεύση μίαν δήλωσιν εις ην θα αναφέρεται το συνολικόν εισπραχθέν εις όλας τας ζώνας ποσόν, μετά την αφαίρεσιν του δικαιώματος των πρακτόρων, ως και το τοιούτον το προοριζόμενον ως κέρδος των νικητών. Άρθρ.7.-1.Ευθύς ως γνωστοποιηθούν τα αποτελέσματα των αγώνων, οίτινες αποτελούν το αντικείμενον προβλέψεως των συμμετεχόντων εις τον διαγωνισμόν, εκάστη Ζώνη, οφείλει να προβή εις την δια του ελέγχου των στελεχών εξακρίβωσιν των αναγραφεισών προβλέψεων επί των συναντήσεων των ομάδων και εξαγωγήν των αποτελεσμάτων του διαγωνισμού κρατούσα κατά μέρος τα στελέχη εκείνα άτινα χαρακτηρίζονται ως νικώντα, ίνα τεθούν υπ’ όψιν της Επιτροπής, ήτις προέβη εις την φύλαξιν των μητρών δια την μετ’ αυτών αντιπαραβολήν. 2.Ο έλεγχος των μητρών και η αντιπαραβολή αυτών προς τα στελέχη πραγματοποιείται υπό της αρμοδίας Επιτροπής την μεσημβρίαν εκάστης Δευτέρας, αφού προηγηθή η βεβαίωσις του απαραβιάστου του χρηματοκιβωτίου και της σφραγίσεως αυτού συντασσομένου περί τούτου σχετικού πρακτικού όπερ διαβιβάζεται εις το Ο.Π.Α.Π. 3.Αι εργασίαι της Επιτροπής λαμβάνουν χώραν άνευ παρεμβάσεώς τινος τρίτων προσώπων, εξαιρουμένων των συνεργατών ή ελεγκτών των τυχόν υπό της Δικαστικής Αρχής, Υπουργείου Οικονομικών ή της Γενικής Γραμματείας Αθλητισμού ορισθησομένων προς παρακολούθησιν του έργου αυτής. Άρθρ.8.-1.Ο επιτυχών εις τας προγνώσεις του δέον εντός 8 ημερών από της ανακοινώσεως των αποτελεσμάτων του διαγωνισμού να αναγγείλη τούτο εις τον Ο.Π.Α.Π. παρουσιάζων άμα και το απόκομμα του ΠΡΟ-ΠΟ. Ο ισχυριζόμενος επιτυχίαν, του οποίου δεν αναφέρεται το ονοματεπώνυμόν του εις την υπό του Ο.Π.Α.Π. εκδοθησομένην ανακοίνωσιν, δικαιούται όπως υποβάλη την σχετικήν ένστασίν του εντός 8 ημερών από της κατά τα ανωτέρω ανακοινώσεως. Εν εναντία περιπτώσει ο Ο.Π.Α.Π. δεν ευθύνεται δια την τυχόν παράλειψιν του ονόματός του εις τας καταστάσεις των νικητών. 2.Μετά την εκδίκασιν των τυχόν υποβληθεισών ενστάσεων ή πάροδον των προθεσμιών υποβολής αυτών ή προσβολής των επ’ αυτών αποφάσεων παύει υφισταμένη δια τον Ο.Π.Α.Π. οιαδήποτε υποχρέωσις  περαιτέρω διατηρήσεως των στελεχών και των μητρών του ΠΡΟ-ΠΟ, εκάστου διαγωνισμού. 3.Η πληρωμή των κερδών πραγματοποιείται υπό του Ο.Π.Α.Π. επί τη προσαγωγή αυτώ του αποκόμματος του κερδίζοντος ΠΡΟ-ΠΟ. Εις περίπτωσιν αδυναμίας προσκομίσεως του αποκόμματος, τότε και εφ’ όοσν το ονοματεπώνυμον του νικητού εμφαίνεται εκ του στελέχους του ΠΡΟ-ΠΟ η πληρωμή αναβάλλεται επί εξάμηνον μήπως εν τούτω τω μεταξύ παρουσιασθή ο κάτοχος του αποκόμματος όστις δύνατόν είναι να προβάλη δικαίωμα πληρωμής αυτώ του κέρδους. Εν τοιαύτη περιπτώσει οι ενδιαφερόμενοι οφείλουν να αποδείξουν ποιος είναι ο πραγματικός δικαιούχος του κέρδους εις ον και καταβάλλεται τούτο. 4.Εις τας περιπτώσεις εκείνας εις τας οποίας το ονοματεπώνυμον του νικητού ουδαμώς αναγράφεται εις το στέλεχος του ΠΡΟ-ΠΟ ή αναγράφεται αναμφισβητήτως φανταστικόν όνομα ή ψευδώνυμον, μη έχον σχέσιν με δυνατόν ονοματεπώνυμον, τότε το κέρδος καταβάλλεται εις τον κομιστήν του αποκόμματος.